Indre Oslofjord

Indre Oslofjord er den delen av Oslofjorden som ligger nord for Drøbaksundet. Skillet mot Ytre Oslofjord går ved «Drøbaksterskelen», en fjordterskel som ligger mellom Frogn og Hurumlandet utenfor Drøbak – like sør for Oscarsborg festning. Indre Oslofjord ligger i Oslo og Akershus fylker og strekker seg inn til havnebassenget i Oslo by, runder Nesoddtangen, og fortsetter mot sørøst som Bunnefjorden . Indre Oslofjord er mellom tre og syv kilometer bred.

Geologi
Indre Oslofjord er tildels formet av istidene de siste 2,5 millioner år. Dessuten finnes løsmasser som ble avsatt da isen trakk seg tilbake etter siste istid for 9000 år siden. Ås–Ski-trinnet danner terskelen for Indre Oslofjord. Store sandterrasser er avsatt da iskanten lå ved Drøbak–Svelvik. Geologisk ligger Indre Oslofjord i det geologene kaller Oslofeltet.

 Miljøforhold 
Indre Oslofjord er en terskelfjord som er preget av relativt rolig vær, og med varme somrer og kalde vintre. Miljøet er bestemt av et komplisert samspill mellom naturgitte forutsetninger og direkte og indirekte menneskeskapte påvirkninger. Oslofjordens spesielle form, med det trange innløpet og den grunne terskelen ved Drøbak påvirker inn- og utstrømningsforholdene. Sammen med klimaforholdene har alle disse faktorene betydning for miljøet i fjorden: 
 Fysiske og biologiske forhold i Indre Oslofjord er hovedsakelig bestemt av klimaet; viktige faktorer er luft- og vanntemperatur, værsystemet, nedbør og avrenninger/ferskvannstilførsel.
 De menneskeskapte påvirkninger er først og fremst direkte utslipp via kommunalt avløpsvann, dvs avløpet fra husholdningene. I tillegg kommer industriavløp og overflateavrenning, samt annen aktivitet som påvirker fjorden, for eksempel båttrafikk.
 En stor andel av de samlende tilførslene av organisk stoff som bidrar til oksygenforbruk under 20 meters vanndyp kommer fra renseanleggene (Veas, Bekkelaget renseanlegg, Nordre Follo renseanlegg)

Grunnet blant annet befolkningsvekst langs fjorden, har presset på miljøforholdene i Indre Oslofjord vært økende. I januar 2020 ble det forbudt å fiske torsk i Indre Oslofjord. Flere forskningsrapporter peker også på økt tilførsel av blant annet nitrogen de siste årene.

 Båttrafikk og friluftsliv 
mini|Indre Oslofjord sett fra Nærsnes i Asker kommune.
Oslofjorden har landets høyeste trafikk av båter, både ferjer, lastebåter, charter- og fritidsbåter. Indre og Ytre Oslofjord er dessuten Norges tettest befolkede friluftsområde med tilknytning til sjøen. Hyttene langs kysten er mange og svært dyre, og aktivitetsnivået er særlig høyt om sommeren. 

Uthavner
 Middagsbukta
 Gressholmen
 Steilene
 Håøya
 Sandspollen
 Vindfangerbukta

 Øyer i Indre Oslofjord 
Se også Liste over øyer i Oslo og Akershus

Asker
 Bjerkøya
 Brønnøya
 Gråøya
 Høyerholmen
 Konglungen
 Langåra
 Nesøya
 Ramtonholmen

Bærum
 Borøya
 Danmark
 Grimsøya
 Gåsøya
 Kalvøya
 Ostøya 
 Vassholmene 

Oslo
 Gressholmen
 Hovedøya
 Lindøya
 Malmøya
 Ormøya
 Ulvøya
 Bleikøya
 Sjursøya
 Nakkholmen
 Sørenga

Nesodden
 Husbergøya
 Ildjernet
 Langøyene
 Steilene
Frogn
 Aspond
 Håøya
 Lågøya
 Søndre Langåra

 Vassdrag med utløp i Indre Oslofjord 
En lang rekke bekker og små og mellomstore elver renner ut i Indre Oslofjord. Størst av disse er Akerselva, Sandvikselva og Lysakerelva. 

Av disse har 13 nedbørsfelt på over 10 km²: 
 Vassdrag:  Nedbørsfelt:  Utløp:  Kommune:  Økologisk tilstand (nedre del): Sætreelva  19,6 km²  Sætre  Asker  Moderat Åroselva  113,9 km²  Åros  Asker  Moderat Askerelva  37,2 km²  Blakstad  Asker  Moderat Neselva  18,7 km²  Holmen  Asker  Dårlig Sandvikselva  226,0 km²  Sandvika  Bærum  Moderat Lysakerelva  176,8 km²  Lysaker  Bærum/Oslo  Moderat Hoffselva  14,6 km²  Skøyen  Oslo  Svært dårlig Frognerbekken  22,9 km²  Frogner  Oslo  Dårlig Akerselva  237,8 km²  Bjørvika  Oslo  Dårlig Alnaelva  68,4 km²  Gamlebyen  Oslo  Svært dårlig Ljanselva  38,2 km²  Ljan  Oslo  Dårlig Gjersjøelva  85,1 km²  Ljansbruket  Nordre Follo  Moderat Årungselva  51,8 km²  Sør for Nesset  Frogn/Ås  Svært dårlig

 Forurensning 
Avløpsvann fra industrien og fra befolkningen i kommunene rundt fjorden har ført til en betydelig forurensning i Indre Oslofjord. Ved Drøbak danner sjøbunnen dessuten en terskel og utskiftinga av vannet i fjorden innenfor er derfor liten. Dette har ført til oksygenmangel på dypt vann i Indre Oslofjord. Det gjelder særlig Oslofjordens innerste, sørgående arm, Bunnefjorden. Det er gjort en rekke tiltak for å redusere forurensninga og rydde opp i Indre Oslofjord de seinere åra.

Mellom Malmøykalven i Oslo og Langøyene, Husbergøya og Skjærholmene i Nesodden, ble det i årene 2006–2008 deponert store mengder sedimenter fra mudring i Bjørvikaområdet. Disse sedimentene ble gravd ut i forbindelse med byggingen av Bjørvikatunnelen og operahuset i Oslo. Deponeringen var kontroversiell, og det har vært uenighet om hvilken grad av forurensning denne deponeringen medførte. 

Litteratur
 Tore Ness: Navn i fjorden: Oslo – Asker – Bærum. Orion 2008. ISBN 978-82-458-0847-6

 Referanser 

Eksterne lenker
 Oslofjordens friluftsråd
 Fagrådet for vann- og avløpstekninsk samarbeid i indre Oslofjord
 Verneplan for Indre Oslofjord
 Havtemperaturer og strømmer i Indre oslofjord
 havna.com Kart over havnebassenget i Oslo.

Kategori:Oslofjorden
Kategori:Fjorder i Akershus
Kategori:Askers geografi